jkorsvik/nowiki_second_scrape_merged huggingface dataset:
Projektilpunkt

I arkeologi er et projektilpunkt et objekt som er festet til et våpen som var i stand til å kaste etter sende objektet av gårde, som for eksempel et kastespyd eller en pil.  De er således forskjellige fra våpen som holdes i hånden, deriblant kniver, spyd, økser, hammere og stridsklubber.
Dzmitryj Karpuk

Dzmitryj Karpuk (belarusisk: Дзмітрый Карпук, født 5. november 1999) er en belarusiske friidrettsutøver som hovedsakelig konkurrerer i kulestøt. 
Han ble U23-europamester i kulestøt i 2021, og ble belarusisk mester innendørs og utendørs i 2021. 


== Idrettskarriere ==


=== 2015 - 2016 ===
Karpuk deltok i Sommer-EYOF 2015 (European Youth Olympic Festival), og kom der på sjetteplass i diskos. Året etter ble han belarusisk U20- og U18-mester i kulestøt innendørs, og han vant kulestøt under Belarus Winter Throwing Cup. Under U18-EM i friidrett 2016 fikk han sølv i kulestøt, bak Odisséfs Mouzenídis fra Hellas.


=== 2017 - 2018 ===
Han vant kulestøt under det belarusiske U20-mesterskapet innendørs i 2017. Utendørs kom han på fjerdeplass i kulestøt under det belarusiske mesterskapet i friidrett 2017 (senior), og han deltok i U20-EM i friidrett 2017, der han kom på fjerdeplass.Karpuk ble belarusisk U20-mester i kulestøt innendørs i februar 2018. Han satte personlig rekord med seniorkule den 27. april, med 18,70 meter, og dagen etter med 6 kg kule, da han støtte 21,44 meter. Han kom på fjerdeplass i kulestøt under U20-VM i friidrett 2018, og kom også på fjerdeplass i det belarusiske mesterskapet i friidrett.


=== 2019 - 2020 ===
Under det belarusiske mesterskapet innendørs kom han på fjerdeplass. Han deltok i U23-EM i friidrett 2019, og kom der på sjetteplass. I august fikk han sølv i kulestøt under det belarusiske mesterskapet i friidrett.I februar 2020 kom han på tredjeplass under det belarusiske mesterskapet innendørs, og han fikk samme plassering i det belarusiske mesterskapet utendørs. Under det belarusiske mesterskapet i friidrett deltok han også i diskos, og kom der på sjetteplass.


=== 2021 ===
Den 12. februar 2021 vant han sin første nasjonale tittel, da han vant kulestøt under det belarusiske mesterskapet innendørs, med 20,13 meter. Dette var hans første støt over 20 meter innendørs. I april brøt han også 20-metersgrensen utendørs, da han støtte 20,57 meter og vant Shukevich Memorial i Brest. Han vant U23-klassen under European Throwing Cup 2021, og i juni vant han kulestøt under det belarusiske mesterskapet i friidrett, og vant med det sin første nasjonale tittel utendørs. Den 8. juli vant han kulestøt under U23-EM i friidrett 2021.


== Referanser ==


== Eksterne lenker ==
(en) Dzmitry Karpuk – World Athletics
Camilla Huseby

Camilla Huseby (født 12. april 1999) er en norsk fotballspiller fra Ås i Viken som spiller for LSK Kvinner.Hun er tvillingsøster til fotballspiller Linn Huseby.


== Referanser ==


== Eksterne lenker ==
(en) Camilla Huseby – UEFA 
(en) Camilla Huseby – WorldFootball.net 
(en) Camilla Huseby – FootballDatabase.eu 
(en) Camilla Huseby – Soccerway 
(no) Camilla Huseby – Norges Fotballforbund 
(de) Camilla Huseby – Soccerdonna 
(en) Camilla Huseby – FBref
Trestikle naturreservat

Trestikle naturreservat er et naturreservat sør for Drammen sentrum. Naturreservat befinner seg i et småkupert terreng og omfatter Risåsen, Finnefjell, vannet Trestikle og skogområdene rundt. Området preges av eldre skog med store, gamle trær. Trestikle naturreservat ble formelt godkjent i statsråd 15. mars 2019.


== Verneformål ==
Formålet med naturreservatet er å bevare et skogområde som representerer en bestemt type natur i form av gammel og lite påvirket skog. Området inneholder sjelden og sårbar natur.


== Bestemmelser for naturreservatet ==
Vegetasjonen, inkludert døde busker og trær er fredet.
Det er forbudt å fjerne planter og sopp inkludert lav.
Planting eller såing av trær og annen vegetasjon er forbudt.
Dyrelivet, reirplasser og hiområder er fredet og utsetting av dyr er forbudt.
Endringer av naturmiljøet er forbudt.
Forsøpling er forbudt.
Bruk av naturreservatet til større arrangementer er forbudt.
Motorisert ferdsel til lands og til vanns er forbudt.
Bruk av sykkel eller hest skal kun skje på eksisterende veier.


=== unntak fra vernebestemmelsene ===
Sanking av bær og matsopp.
Jakt, fangst og fiske i samsvar med gjeldende lovverk.
Beiting.
Utsetting av saltsteiner.
Bålbrenning med tørrkvist eller medbrakt ved i samsvar med gjeldende lovverk.
Oppsetting av midlertidige mobile jakttårn.
Vedlikehold av bygninger, dammer og andre anlegg og innretninger i henhold til tilstand på vernetidspunktet.
Rydding av vegetasjon inntil to dekar per hytte rundt eksisterende hytter.
Turorientering med faste sesongposter og orienteringsløp med maksimalt 200 deltakere.


== Rødlistearter i Trestikle naturreservat ==
Arter på Norsk rødliste for arter: 
Det er registrert 10 ulike rødlistearter i naturreservatet.


=== Tre ===
Ask
Barlind


=== Karplanter ===
Grønnsko


=== Sopp ===
Ospehvitkjuke
Piggskorpe
Skorpepiggsopp
Eikegreinkjuke
Svartsonekjuke
Rynkeskinn
Gul Strøkjuke


== Referanser ==
Acheuléen

Acheuléen er en arkeologisk benevnelse på en av de tidlige kulturene i eldre steinalder. Den begynte for rundt 1,7 millioner år siden og varte til ca. 250 000 år før nåtiden. 
Acheuléen blir regnet som den andre fasen av kjernekulturene i eldre paleolitikum. Den fulgte oldowan og ble avløst av clactonien. Kulturen er oppkalt etter funnstedet Saint-Acheul ved Amiens nordvest i Frankrike. Andre funn med små lokale variasjoner er gjort i store område av Afrika, Vest- og Sør-Asia og Mellom- og Sør-Europa. Redskapar frå denne kulturen ble trolig laget av begge de tidlige mennesketypene homo erectus og homo heidelbergensis.

Ei oval handøks er det karakteristiske redskapet for denne perioden. Denne typen øks er gjennomgående flatere og bedre tilhogd enn tidligere. De fleste funnene omfatter også mindre redskaper, som skraper, spisser og kniver laget av avslåtte og retusjerte flintskiver. Dette viser at flekketeknikken også var i bruk i acheuléen.
Kulturen ble oppdaga av Jacques Boucher de Crèvecoeur de Perthes på 1830-talet, da han undersøkte avsetninger fra elven Somme. Funnene fra acheuléen viste at menneskene hadde levd i Europa mye tidligare enn tidligere antatt.


== Kilder ==
«Acheuléen» (6. august 2013), Store norske leksikon. besøkt 4. desember 2013.
Håndøks

En håndøks er et forhistorisk steinverktøy med to sider som er det lengst brukte verktøyet i menneskets historie. Den er vanligvis laget av flint eller chert. Den er karakteristisk for tidlig acheuléen og den midterste paleolitikum (Moustérienkulturen). Den arketypiske modellen er et tosidig litisk flak som er mandelformet (amygdaloidal). Håndøksene tenderer mot å være symmetriske langs lengdeaksen og ble dannet av trykk eller perkusjon. De vanligste håndøksene har en spiss ende og en avrundet base, som gir dem deres karakteristiske form, og begge sider har blitt knekt for å fjerne den naturlige cortex, i det minste delvis. Håndøkser er en type innenfor de tosidige verktøy eller våpen.
Levalloisteknikken

Levalloisteknikken er et navn gitt av arkeologer på en distinkt type av stein-knapping som utviklet seg for omkring 250,000 til 300,000 år siden under midterste paleolitikum. Den er en del av verktøyindustrien under Moustérienkulturen, og ble brukt av neanderthalerne i Europa og av moderne mennesker i andre regioner slik som i Levanten.


== Referanser ==
Premijer liga 2021–2022

Premijer liga 2021–2022, var den 22 sesongen av den bosniske topp divisjonen. Sesongen begynte 16. juli 2021 og avsluttet 29. mai 2021.  Regjerende mestere Borac Banja Luka klarte ikke å forsvare tittel, og Zrinjski Mostar vant sitt syvende seriemesterskap.


== Tabell ==


== Klubbinfo ==


== Resultattabell ==


=== Kamp 1–22 ===


=== Kamp 23–33 ===


== Referanser ==
Parva liga 2021–2022

Parva liga 2021–2022, var den 98 sesongen av den bulgarske topp divisjonen. Sesongen begynte 23. juli 2021 og avsluttet 22. mai 2022. Regjerende mestere Ludogorets Razgrad forsvarte tittelen og vant sitt 11 strake seriemesterskap.


== Klubbinfo ==


== Ordinær sesong ==


=== Tabell ===


=== Resultattabell ===


== Mesterskaps sluttspill ==


=== Tabell ===


=== Resultattabell ===


== Europa playoff ==


=== Tabell ===


=== Resultattabell ===


== Nedrykks sluttspill ==


=== Tabell ===


=== Resultattabell ===


== Europa Conference League kvalifisering ==
Botev Plovdiv kvalifiserte seg til Conference League andre kvalifiseringsrunde.


== Nedrykks kvalifisering ==
Botev Vrasta beholdt plassen i Parva liga.


== Referanser ==
Steinhakke (steinalderverktøy)

I arkeologien er en steinhakke en type steinverktøy fra den eldre delen av paleolitikum. Steinhakker ligner på håndøkser ved at de er store og avlange eller U-formede verktøy som er ment å holdes i handen. Men, ulikt håndøkser, har de en bred og rett skjærekant som løper i rette vinkler til verktøyets akse.
Steinhakker fra Acheuléen ligner på håndøkser, men har ikke den spisse enden. I steinhakker av litiske flak er skjærekanten skapt av et tranchet flak som er slått fra den primære flaten.
Knivblad (arkeologi)

I arkeologien er et knivblad en form for steinverktøy som er skapt ved å slå et langt og smalt litisk flak fra en litisk kjerne. Prosessen med å redusere steinen og produsere knivbladene kalles litisk reduksjon. Arkeologer bruker denne prosessen av flintknapping for å analysere bladene og observere deres teknologiske bruk for historiske folk.
Bortebane (film)

Bortebane er en norsk dokumentarfilm fra 2021 skrevet og regissert av Line Hatland. Filmen følger fem fotballag fra Norge, Kina, Palestina, Tanzania og Brasil med spillere i 14-årsalderen på og utenfor banen under Norway Cup.Filmen ble produsert av Ingvil Giske og Mari Monrad Vistven for Medieoperatørene og hadde et budsjett på 6.4 milioner kroner. Filmen skulle opprinnelig ha premiere i 2020, men premieren ble utsatt på grunn av restriksjoner under koronaviruspandemien. Filmen ble vist første gang 27. april 2021 under Kristiansand Internasjonale Barnefilmfestival, og hadde norsk kinopremiere 4. juni samme år.Under Amandaprisen 2021 ble den nominert i klassen beste barnefilm.


== Referanser ==


== Eksterne lenker ==
(en) Bortebane på Internet Movie Database
Dragevokterens jul

Dragevokterens jul er en norsk familie-, eventyr- og julefilm fra 2020 regissert av Katarina Launing og med manus av Lars Gudmestad og Harald Rosenløw-Eeg.Hovedrollene spilles av Iver Aunbu Sandemose og Isha Zainab Khan som 11-årige Mortimer og Sara. Mortimer bor i byen Kjedly hvor han treffer Sara som har rømt fra et asylmottak i frykt for å bli sendt hjem til det krigsherjede hjemlandet og som har funnet en skadet drageunge. Filmen hadde et budsjett på 31.1 millioner kroner og hadde premiere 30. oktober 2020.Filmen vant Amandaprisen 2021 i klassen beste visuelle effekter ved Dennis Kleyn og Peer Lemmers.


== Handling ==
Det skal snart feires jul i den lille byen Kjedly. Alle pynter seg til fest, synger julesanger og baker pepperkaker og andre godsaker. Men samtidig forsøker den 11 år gamle Sara å gjemme seg for politiet - og bryter seg inn i forskjellige hus som står tomme for ferien, i håp om å finne mat og varme. Men når en gigantisk, flammesprutende drage plutselig krasjlander i huset hun planlegger å feire jul i, snus alt sammen på hodet.
Sara blir tvunget til å be om hjelp fra en av guttene i nabolaget, Mortimer, som drømmer om å bli en berømt stjerne på Youtube. Sammen bestemmer Sara og Mortimer seg for å hjelpe dragen hjem dit den kommer fra, helst før noen av de andre i Kjedly oppdager hva som egentlig har skjedd. Men å holde seg skjult for politiet sammen med en stor ildsprutende drage, det viser seg å bli veldig vanskelig.


== Skuespillere ==
Iver Aunbu Sandemose - Mortimer
Isha Zainab Khan - Sara
Anders Baasmo - Mortimeres far
Solveig Kloppen - Mortimers mor
Kyrre Haugen Sydness - Mattis


== Referanser ==


== Eksterne lenker ==
(en) Dragevokterens jul på Internet Movie Database 
(no) Dragevokterens jul hos Filmfront
Marit Stensvold Berntsen

Marit Stensvold Berntsen (født Marit Stensvold i 1971) er en norsk tidligere skifeltskytter 
fra Dokka som representerte Nordre Land Skytterlag.
Hun vant 22 NM-gull i skifeltskyting og skogsløp med skyting i perioden 1994–2005. 


== Medaljer i norske mesterskap ==


== Kilder ==
Det frivillige Skyttervesen: Skytterboka 2021, side V6-4 til V6-6. Arkivert 7. juli 2021 hos Wayback Machine.
Odysseas Mouzenidis

Odysseas Mouzenidis (født 30. juni 1999) er en gresk friidrettsutøver som hovedsakelig konkurrerer i kulestøt. 
Han ble U18-europamester i kulestøt i 2016, og ble hviterussisk mester innendørs i 2021. 


== Idrettskarriere ==


=== 2015 - 2016 ===
Mouzenidis debuterte internasjonalt under Ungdoms-VM i friidrett 2015 (U18-VM), men nådde ikke finalerunden i kulestøt der. I 2016 vant han kulestøt under det greske U18-mesterskapet i friidrett, og han vant også diskos. Han deltok i U18-balkanmesterskapet i friidrett 2016, og vant der kulestøt 5 kg) med 20,60 meter. Han vant kulestøt under det greske U20-mesterskapet i friidrett i 2016, og vant kulestøt under U18-EM i friidrett 2016. Han deltok også i U20-VM i friidrett 2016, men fikk der 25. beste resultat i kvalifiseringen, og nådde dermed ikke finalerunden.


=== 2017 - 2018 ===
Han deltok i U20-balkanmesterskapet i friidrett innendørs 2017, og vant der kulestøt. Under det greske mesterskapet i friidrett innendørs 2017 kom han på fjerdeplass i kulestøt. Han kom på femteplass i greske mesterskapet i friidrett 2017, og vant kulestøt under U20-balkanmesterskapet i friidrett 2017 utendørs. Han satte personlig rekord med 6 kg kule under U20-EM i friidrett 2017, der han greide 20,67 meter og kom på tredjeplass.I 2018 vant han på nytt kulestøt under U20-balkanmesterskapet i friidrett innendørs. Han vant kulestøt, og kom på fjerdeplass i diskos under det greske U20-mesterskapet i friidrett 2018. I juni vant han kulestøt under U20-balkanmesterskapet i friidrett 2018 utendørs. Under U20-VM i friidrett 2018 fikk han bronse, med ny personlig rekord med 6 kg kule på 21,07 meter. Han deltok i det greske U23-mesterskapet i friidrett, og kom der på førsteplass i kulestøt og sjuendeplass i diskos.


=== 2019 - 2020 ===
Det første U23-middelhavsmesterskapet i friidrett innendørs ble arrangert i 2019, og Mouzenidis vant kulestøt der med 18,62 meter. Under det greske mesterskapet innendørs kom han på fjerdeplass i kulestøt. Han vant kulestøt under det greske U23-mesterskapet utendørs i 2019, og kom på niendeplass i diskos. Han representerte Hellas under U23-EM i friidrett 2019, og kom der på sjuendeplass i kulestøt. Han fikk sølv i kulestøt under det greske mesterskapet i friidrett 2019.Han deltok i Balkanmesterskapet i friidrett innendørs 2020 (senior), og kom der på sjuendeplass i kulestøt. Han kom på andreplass i kulestøt under det greske mesterskapet innendørs, og han kom også på andreplass under det greske mesterskapet i friidrett utendørs.


=== 2021 ===
Den 12. februar 2021 vant han sin første nasjonale tittel, da han vant kulestøt under det greske mesterskapet innendørs, med 19,74 meter. Under Balkanmesterskapet i friidrett innendørs 2021 kom han på sjetteplass i kulestøt, og han kom på andreplass i U23-klassen under European Throwing Cup 2021. I juni kom han på fjerdeplass i kulestøt under det greske mesterskapet i friidrett. Den 8. juli fikk han bronse i kulestøt under U23-EM i friidrett 2021.


== Referanser ==


== Eksterne lenker ==
(en) Odysseas Mouzenidis – World Athletics
Anna Kirsten Hellevang

Anna Kirsten Hellevang (født 1973) er en norsk skifeltskytter fra Randabygda i Stryn som representerer Haugen Skytterlag.
Tidligere har hun representert Hyen SL, Sogndal SL, Omvikdalen SL, Rand og Finnøy SL.
Hun vant 21 NM-gull i skifeltskyting og skogsløp med skyting i perioden 2006–2017. 


== Medaljer i norske mesterskap ==


== Kilder ==
Det frivillige Skyttervesen: Skytterboka 2021, side V6-4 til V6-6. Arkivert 7. juli 2021 hos Wayback Machine.
Ole Martin Erdal

Ole Martin Erdal (født 1992) er en norsk skifeltskytter som representerer Førde Skytterlag.
Han vant 18 NM-gull i skifeltskyting og skogsløp med skyting i perioden 2013–2019. 
Han vant kongepokalen i 2013, 2015, 2017 og 2018.


== Medaljer i norske mesterskap ==


== Kilder ==
Det frivillige Skyttervesen: Skytterboka 2021, side V6-4 til V6-6. Arkivert 7. juli 2021 hos Wayback Machine.
Per Johan Gjølga

Per Johan Gjølga (født 1966) er en norsk skifeltskytter fra Bjugn som representerer Stallvik Skytterlag.
Han vant 18 NM-gull i skifeltskyting og skogsløp med skyting i perioden 1993–2014. 
Han vant kongepokalen i 2000, 2002, 2006, 2009 og 2014.
Gjølga ble rangert som nummer 859 på listen over de 1000 beste idrettsutøverne i Trøndelag på avisa Nidaros sin kåring i 2020.


== Medaljer i norske mesterskap ==


== Referanser ==


== Kilder ==
Det frivillige Skyttervesen: Skytterboka 2021, side V6-4 til V6-6. Arkivert 7. juli 2021 hos Wayback Machine.
Arkeologisk kultur

En arkeologisk kultur er en samling typiske artefakter, bygninger og monumenter fra en bestemt periode og region, som kan utgjøre den materielle kulturen til et bestemt fortidig samfunn. Koblingen mellom gjenstandene og det fortidige samfunnet er en empirisk observasjon. Men dersom gjenstandene skal kobles til en bestemt etnisk eller politisk gruppe blir det en tolkning fra arkeologens side, og dette fører mange ganger til lange, øyensynlig uløselige debatter. Begrepet arkeologisk kultur er grunnleggende i kulturhistorisk arkeologi.
Knut Sverre Weel Engebretsen

Knut Sverre Weel Engebretsen (f. 27. desember 1926) er en norsk advokat, lokalhistoriker, folkeminnesamler og forfatter, bosatt på Kråkerøy.
Engbretsen tok examen artium i Fredrikstad i 1946, og året etter utga han som 20-åring, sammen med Erling Johansen, en samling Sagn fra Østfold. Allerede som jusstudent ga han seg i kast med å skrive gårdshistorie for Råde og Kråkerøy. Dessuten ble han redaktør av Østfold Historielags tidsskrift.
I 1951 ble Engebretsen cand. jur. fra Universitetet i Oslo. Som nyutdannet fikk han praksis i Mysen, men etablerte i 1952 sitt eget advokatkontor i Fredrikstad. Dette drev han i femti år - til 2002.
I 1955 ble Engebretsen av fylkeskonservator Lauritz Opstad og Østfold Historielag satt til å systematisere og få orden på et bygdebokmanus for Varteig, som gårdsbestyrer ved Landbrukshøgskolen på Ås, Olav Johannesen Spydevold (13/5 1876-25/6 1953), hadde forfattet. Trykkingen var allerede påbegynt, men Spydevold brukte satsen som arbeidsdokumentet, og anså det åpenbart ikke klart for publisering. Meningen var at de nær to tusen sidene i manuskript skulle komme ut som et tobinds verk, men Engbretsen redigerte det ned til et bind. Dermed ble hele satsen satt på nytt, og utgivelsen fant sted senhøstes i 1956.


== Eksterne lenker ==
Varteig-boka – et livsverk som trengte en finish


== Litteratur ==
Sm. m. Erling Johansen 1947: Sagn fra Østfold. Norsk Folkeminnelags skrifter nr. 59. Oslo.
Sm. m. Lauritz Opstad 1949: Sarpsborg Mek. Verksted A/S 1919-1949. Sarpsborg: Centraltrykkeriet.
Spydevold, Olav 1956: Varteig. En liten bygds historie. Manuskriptet bearbeidet, supplert og tilrettelagt ved Knut W. Engebretsen. Halden: E. Sem A/S.
Sm. m. fl. (ed) 1957: Kråkerøy. En østnorsk kystbygd. Kråkerøy Kommune. Halden: E. Seim A/S.
Sm. m. Søren N. Roer 1968: Gårder og slekter i Råde. Oberst Hans Bassøes opptegnelser bearbeidet og ajourført. Råde historielag. Fredrikstad: Østbergs trykkeri.
1999: Fredrikstad-skuter på de syv hav. Seilskipsfarten i Fredrikstad fra 1800 til 1937. Fredrikstad: Mitt-forlag Svein Skahjem. ISBN 82-90658-76-1
2003: Taubåter på Glomma. En bok om slepebåtene fra Fredrikstad og Sarpsborg. Fredrikstad. ISBN 978-82-30301-18-0
Sm. m. Harald Thoresen og Halvor Sødal 2005: Gård og grunn på Kråkerøy. En bok om øyas gamle gårder og boplasser og om miljøene rundt dem. Kråkerøy: H. Thoresen. ISBN 82-30305-84-6
(ed) 2007: De seilte for Fredrikstad. En bok om sjøfolk fra Fredrikstad og omegn og om Fredrikstad sjømannsforening gjennom 150 år, 1858-2008. Fredrikstad: Tindlund forlag. ISBN 978-82-99733-19-9
Kantstein

En kantstein er et hevet parti som markerer kanten av et område, og brukes for å avgrense ulike områder som veibane, fortau, sykkelvei, midtdeler, gressplen, med mer. Et av formålene er å sørge for at kjøretøy som hører til på en kjørebane forblir på kjørebanen, mens et annet formål er å lede bort overflatevann slik at veien ikke blir oversvømt. Kantsteiner er ofte laget av støpt betong eller hugd stein.
Et vanlig eksempel på bruk er en fortauskant som skiller et opphevet fortau fra en veibane eller sykkelvei.


== Historie ==
Kantsteiner har blitt brukt siden antikkens Pompeii, men ble først utbredt rundtom i verden på 1700-tallet i byer.I Norge ble stabbesteiner brukt på 1800-tallet som en form for vegsikring på smale landeveier og kongeveier. Ordet stabbe er beslektet med stav, en avskåret del av en trestamme. I løpet av 1900-tallet ble stabbesteinene erstattet med mer trafikksikre alternativ som autovern og betongklosser som brukes i dag.

		


== Racing ==
Innen asfaltracing brukes banekanter (kalt curbs eller kerbs i henholdsvis USA og Storbritannia) i svinger og sjikaner for å markere den ytre begrensningen på hvor førerne kan kjøre, og førerne må til enhver tid i et løp holde minst ett dekk innenfor disse linjene. Banekantene ligger i flukt med banen eller er svakt hevet, og er ofte farget med røde og hvite striper med ujevn overflate slikt det det rister hvis man kjører langs, og i verste fall ødelegger bilen dersom man kjører over dem. Banekantene anses ikke som en del av banen, men førerne «rir» av-og-til langs banekanten for å holde et idealspor som gir bedre fart gjennom svingen og kutter ned på rundetiden.


== Se også ==
Vegteknologi
Brolegning
Gatetun
Parkeringsbot
Kassel-fortauskant (en)
Curb cut-effekten


== Referanser ==
Lars M. Fjellstad

Lars Melby Fjellstad (født på Åsnes 9. juli 1903, død i Eidskog 15. mai 1960) var en norsk folkeminnesamler, skolelærer og amatørmusiker på fele og klarinett. Han var bosatt på Tobøl i Eidskog.
Han var ansatt som lærer ved Tollefsbøl skole, men drev ved siden av omfattende innsamling av folkeminner i Elverum, Solør, Vinger og Eidskog. Fjellstad samlet også folkemusikk, og arrangerte og spilte mange av låtene selv. Innsamlingsarbeidet tok han til med omkring 1930, en innsats han fortsatte like frem til sin død i 1960. Fjellstad innehadde i tillegg en rekke tillitsverv.
Selv fikk han utgitt tre tradisjonssamlinger, men enda to bind utkom post mortem. Alle fem bindene ble gitt ut i serien Norsk Folkeminnelags skrifter. Det siste bindet inneholdt krigsminner fra Napoleonskrigene.
Lars Fjellstad ble gift med Martha Solveig Skalby (14. august 1914–29. oktober 2000) fra Eidskog den 25. november 1939.Lars M. Fjellstad døde brått av slag. Begravelsen fant sted i Magnor kirke.


== Bibliografi ==
1945: Gammalt frå Elvrom. Norsk Folkeminnelags skrifter nr. 57. Oslo.
1951: Till-till-Tove. Eventyr, segner, regler og anna. Folkeminne frå Eidskog 1. Norsk Folkeminnelags skrifter nr. 68. Oslo.
1954: Haugfolk og trollskap. Folkeminne frå Eidskog 2. Norsk Folkeminnelags skrifter nr. 74. Oslo 1954.
1966: I grendom. Folkeminne frå Eidskog 3. Norsk Folkeminnelags skrifter nr. 98. Oslo: Universitetsforlaget.
1975: Varden lyser på Malmberget. Norsk Folkeminnelags skrifter nr. 113. Oslo: Universitetsforlaget. ISBN 82-00-27126-9


== Litteratur om Fjellstad ==
Engen, Jorunn I. 1985: Eidskog Bygdebok. Bind II. Eidskog kommune. Skotterud: Elverum trykk.
Glåmdalens nekrolog: «Dødsfall». Glåmdalen nr. 113. Onsdag 18. mai 1960, s. 10.
Grambo, Ronald 2010: «Lars M. Fjellstad. Folkeminnesamler, felespiller og lyriker» (s. 182-192). Alfarheim nr. 23-2010. Elverum historielag.


== Referanser ==
Balkanmesterskapet i friidrett 2021

Balkanmesterskapet i friidrett 2021 var den 74. utgaven av Balkanmesterskapet i friidrett, som er det regionale mesterskapet i friidrett for utøvere fra Balkan. Mesterskapet ble arrangert 26. og 27. juni 2021 i Smederevo Fortress i Smederevo i Serbia.


== Resultater ==


=== Menn ===


=== Kvinner ===


== Medaljetabell ==
██ Vertlandet er markert i blått


== Referanser ==


== Kilder ==
Resultater, Balkan Athletics


== Eksterne lenker ==
Balkan Athletics